CELEX: C2007/297/47
Language: et
Date: 2007-12-08 00:00:00
Title: Kohtuasi C-457/07: 9. oktoobril 2007 esitatud hagi — Euroopa Ühenduste Komisjon versus Portugali Vabariik

8.12.2007   
            
            
               ET
            
            
               Euroopa Liidu Teataja
            
            
               C 297/29
            
         9. oktoobril 2007 esitatud hagi — Euroopa Ühenduste Komisjon versus Portugali Vabariik
   (Kohtuasi C-457/07)
   (2007/C 297/47)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja P. Andrade)
   
      Kostja: Portugali Vabariik
   Hageja nõuded
   
               —
            
            
               Tuvastada, et Portugali Vabariik ei ole täitnud Euroopa Kohtu (esimene koda) 10. novembri 2005. aasta otsust kohtuasjas C-432/03: komisjon vs. Portugali Vabariik;
            
         
               —
            
            
               mõista Portugali Vabariigilt välja karistusmakse summas 37 400 eurot päevas kuni Euroopa Kohtu otsuse täitmiseni;
            
         
               —
            
            
               mõista Portugali Vabariigilt välja rahatrahv summas 5 280 eurot päevas alates 10. novembrist 2005, mil kuulutati rikkumist tuvastav kohtuotsus, kuni päevani, mil Portugali Vabariik on kohtuotsuse täitnud, või kuni kohus on teinud otsuse vastavalt EÜ artiklile 228;
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   Komisjon väidab, et Portugali Vabariik jätkuvalt piirab ligipääsu turule, nõudes uute ehitusmaterjalide, millel puudub tehniline kirjeldus ja mida vastastikku ei tunnustata, eelnevat tunnustamist eesmärgiga kinnitada nimetatud materjali sobivus vastavaks otstarbeks. Samuti piirab Portugali Vabariik jätkuvalt ligipääsu turule sellega, et ta ei tunnusta teises liikmesriigis väljastatud sertifikaadi vastavust uute materjalide suhtes, millel puudub tehniline kirjeldus, kui tunnustamist taotleb muu ettevõtja kui tootja või tema esindaja.
   Portugali õigusnormid jätkuvalt ei täpsusta kriteeriume, mida ametiasutus peab vastavuse tunnustamise taotluste hindamisel kohaldama, et vältida meelevaldsust. Juhul, kui tehnilised kirjeldused puuduvad, näeb Portugali seadus ette kriteeriumid, mida tuleb kohaldada tunnustamise otsuste tegemisel, mis ei ole objektiivsed ja mis on diskrimineerivad.
   Portugali Vabariik jätkuvalt hoidub võtmast meetmeid, mida ta on kohustatud võtma seoses ettevõtjatega, kelle suhtes kohaldatakse EÜ artiklitega 28 ja 30 vastuolus olevat seadust.